Um síðustu helgi fór fram annað bikarmót ársins í götuhjólreiðum , Suðurstrandarmótið , og núna á föstudaginn fer fram þriðja bikarmótið , Tindur Classic í Hvalfirði . Það þýðir að þá verður þremur af fjórum bikarmótum ársins lokið . En hvernig standa leikar fyrir þriðju keppnina ? Við skulum aðeins kíkja á það , allavega fyrir Elite-flokkana . Fyrst skulum við þó rifja upp síðasta mót , en vegna tímaleysis náðist ekki að henda inn samantekt um það strax að móti loknu . Samskipamótið í götuhjólreiðum fór fram 25. maí á Suðurstrandavegi og var þátttaka í keppninni með besta móti . Alls höfðu 128 skráð sig í bikarmót , þar af 50 í Elite flokkum en einnig höfðu um 70 í skráð sig í almenningsmót . Aðstæður voru einnig góðar , þurrt var í veðri og mótvindur á fyrri hluta leiðarinnar sem lá frá Grindavík til Þorlákshafnar . Elite flokkur karla hjólaði 141 km , frá Grindavík til Þorlákshafnar og til baka með viðkomu inn á Krýsuvíkurveg framhjá Kleifarvatni . Elite kvenna og masters karla hjólaði 113 km frá Grindavík til Þorlákshafnar og masters kvenna hjólaði 76 km leið . Í Elite karla var þetta dagur Airport direct liðsins . Voru þrír þeirra í efstu fimm sætunum , þar af Birkir Snær Ingvason í fyrsta sæti og Óskar Ómarsson í öðru sæti . Hópurinn tvístraðist þegar ekki var liðið langt á keppnina og var níu manna hópur fremstur . Reyndar náðu hjólarar fyrir aftan hópnum en misstu fljótlega aftur af lestinni . Við Festarfjall á leiðinni til baka er fremsti hópur kominn í átta manns og eftir nokkrar árásir fram að brekkunni fór Birkir af stað í solo breik og kláraði það upp og niður í endamark , 42 sek á undan næstu mönnum . Fimm manna hópur átti svo endasprett þar sem Kristófer Gunnlaugsson tók lead-out fyrir Óskar í slag við Eyjólf Guðgeirsson , Hafstein Ægi Geirsson og Stefán Orra Ragnarsson . Endaði sem fyrr segir Óskar í öðru sæti , Eyjólfur í þriðja , Hafsteinn í fjórða , Kristófer í fimmta og Stefán í sjötta . Í Elite kvenna og mastersflokki karla fór keppnin hratt af stað þar sem hópurinn slitnaði strax á Festarfjalli . Það breik lifði þó ekki lengi og við Krýsuvíkurafleggjara hafði stór hópur myndast sem hjólaði saman í átt að Þorlákshöfn . Á leiðinni til baka byrjuðu árásir að slíta hópinn á ný og þegar Festarfjall fór að nálgast voru um 12 - 15 hjólarar eftir í fremsta hóp . Töluverður hamagangur ríktu upp fjallið en að lokum var það Sæþór Ólafsson úr Breiðabliki sem kom fyrstur í mark og Guðlaugur Egilsson úr Bjarti þar næstur . Karen Axelsdóttir úr Tindi kom þriðja en hún er jafnframt sigurvegari í Elite flokki kvenna en næst á eftir henni var Ágústa Edda Björnsdóttir úr Tindi . Þegar skoðuð eru stig í Elite flokkunum eftir þessi fyrstu mót kemur í ljós að það er talsverð spenna meðal hinna efstu . Enn er allt opið , en hafa þarf í huga að sumir sem eru ofarlega hafa aðeins tekið þátt í einu móti . Bikarreglurnar gera ráð fyrir því að bestu þrjú mót keppenda gildi og því gæti ein keppni sem viðkomandi hefur sleppt hingað til ekki komið að sök ef mætt er í næstu tvær keppnir . Þannig sigraði Ingvar Ómarsson fyrstu keppnina en var ekki með í Suðurstrandarveginum . Sama á við um Björk Kristjánsdóttir sem einnig sigraði Reykjanesmótið en tók ekki þátt í seinni keppninni . Heildarstöðuna í Elite flokkunum tveimur má sjá hér að neðan . ELITE flokkur karla – staða eftir tvö mót ( Reykjanes - og Suðurstrandarmótið ) : Sæti Sigurður Stefánsson Kristinn Jónsson Steinar Þorbjörnsson Aðalbjörn Þórólfsson Gunnar Þór Jónsson Pétur Árnason Ólafur Þór Magnússon Aðalbjörn Þórólfsson ELITE flokkur kvenna – staða eftir tvö mót ( Reykjanes - og Suðurstrandarmótið ) : Sæti Ágústa Edda Björnsdóttir Hrefna Sigurbjörg Jóhannsdóttir Kristrún Lilja Júlíusdóttir Kristrún Lilja Júlíusdóttir Freydís Heba Konráðsdóttir Framundan er svo sem fyrr segir þriðja bikarmótið , Tindur classic , en það er haldið í Hvalfirði núna á föstudagskvöldið . Forsíðuljósmynd : Airport direct liðið eftir góða frammistöðu á Suðurstrandarveginum síðustu helgi . Ljósmynd / Finnur Þór Erlingsson